钦定古今图书集成/明伦汇编/氏族典/第225卷 > 《廖用贤尚友录》 > 杨平
## 钦定古今图书集成/明伦汇编/氏族典/第225卷 > 《廖用贤尚友录》 > 杨平

按《广东通志》，“平字伯衡，南海人。少好学笃义，明习孙
吴，旁及钤韬，无不精晓。以才略为郡从事，历荡寇校
尉。穆帝永和五年，拜交州刺史。征西将军。桓温遣督
护滕畯率交广兵伐林邑王花文，为文所败。平自将
兵迎畯，退次九真，更运粟治军，还攻之，文被创死。子
佛代立。七年，平与畯复进军寿冷浦，入顿郎湖讨佛。”
佛，连垒五十馀里。平与畯力战，大破之，佛逃窜川，薮
遣其子太师面缚请罪。平遣武陈延劳佛子，与盟而
还。林邑自是贡献不绝。诏加平龙骧将军，封南陵县
侯。